《水车谣 其三》
清代·王家相

被当当，被当当，河枯田岸高于嶂。三步四步五步车，咿咿哑哑声不畅。

一步车五人，人人各殊状。瓶中米麦久已空，出无腰襦入无帐。

亦知性命悬须臾，且向中田谋馌饷。被当当，被当当。

作者简介：（1762—1838）清江苏常熟人，字宗思，号艺斋。嘉庆四年进士，授编修，擢御史。屡疏陈灾赈、漕事积弊。官至南汝光道。有《茗香堂集》。